stanford-oval/wikipedia huggingface dataset:
เมืองชากังราว
สถานที่ตั้ง > แนวคิดใหม่

ใน พ.ศ. 2539 พิเศษ เจียจันทร์พงษ์ ผู้ทรงคุณวุฒิกรมศิลปากร เสนอแนวคิดใหม่ว่า ชากังราวควรอยู่ในพื้นที่ที่เป็นอำเภอพิชัย จังหวัดอุตรดิตถ์ มากกว่าในจังหวัดกำแพงเพชร โดยอ้างถึงเหตุการณ์ที่พระเจ้าติโลกราชแห่งล้านนาเสด็จมายึดชากังราวเมื่อ พ.ศ. 1994 ซึ่งเอกสารจากล้านนาพรรณนาเส้นทางทัพไว้โดยละเอียดว่า เสด็จออกจากเขตล้านนาทางจังหวัดแพร่หรือน่านในปัจจุบัน ผ่านเข้าเขตที่ราบในเมืองฝาง (จังหวัดอุตรดิตถ์ปัจจุบัน) ซึ่งเป็นที่ราบลุ่มแม่น้ำน่าน แล้วค่อย ๆ ตีเมืองในลุ่มแม่น้ำน่านตั้งแต่เหนือไปใต้ คือ ตั้งแต่เมืองทุ่งยั้งในเขตจังหวัดอุตรดิตถ์ เมืองสองแควในจังหวัดพิษณุโลก ไปจนเมืองปากยมในเขตจังหวัดพิจิตร แสดงว่า เมืองชากังราวควรอยู่ระหว่างเมืองทุ่งยั้งกับเมืองสองแคว อันได้แก่ เมืองพิชัย ในอำเภอพิชัย จังหวัดอุตรดิตถ์ แนวคิดของพิเศษ เจียจันทร์พงษ์ ได้รับการสนับสนุนจากนักประวัติศาสตร์สมัยใหม่ เช่น ขรรค์ชัย บุนปาน และสุจิตต์ วงษ์เทษ
ในการพิมพ์ ประชุมพงศาวดาร ฉบับกาญจนาภิเษก เมื่อ พ.ศ. 2542 กรมศิลปากรระบุว่า "แนวคิดเดิม เมืองชากังราวเป็นเมืองโบราณในลุ่มแม่น้ำปิงในเขตจังหวัดกำแพงเพชร ปัจจุบันนายพิเศษ เจียจันทร์พงษ์ เสนอแนวคิดใหม่ว่า เป็นเมืองโบราณในลุ่มแม่น้ำน่านในเขตจังหวัดอุตรดิตถ์ ซึ่งยังมิได้มีการพิจารณาตัดสิน"
บรรณานุกรม

กรมศิลปากร, กองวรรณคดีและประวัติศาสตร์ (2534). พระราชพงศาวดาร ฉบับพระราชหัตถเลขา เล่ม 1 (8 ed.). กรุงเทพฯ: กรม. ISBN 974-417-144-8.
กรมศิลปากร (2563). "พระบรมราชวินิจฉัยในพระบาทสมเด็จพระมงกุฎเกล้าเจ้าอยู่หัว เรื่องเมืองชากังราว". finearts.go.th.
กรมศิลปากร (2563). "เมืองชากังราวในกฎหมายตราสามดวงสมัยอยุธยา". finearts.go.th.
กรมศิลปากร (2563). "เมืองชากังราวในจารึกสมัยสุโขทัย". finearts.go.th.
กองบรรณาธิการไทยรัฐออนไลน์ (2554-07-20). "เปิดฉากแล้วกีฬาแห่งชาติภาค 5 'ชากังราวเกมส์'". ไทยรัฐออนไลน์. กรุงเทพฯ: วัชรพล. สืบค้นเมื่อ 2021-02-28.{{cite web}}:  CS1 maint: url-status (ลิงก์)
กองบรรณาธิการมติชนออนไลน์ (2560-01-20). ""ชากังราว" จากเฉาก๊วยเดินดิน ขึ้นแท่น เศรษฐีเงินล้าน". มติชนออนไลน์. กรุงเทพฯ: มติชน. สืบค้นเมื่อ 2021-02-28.{{cite web}}:  CS1 maint: url-status (ลิงก์)
คณะกรรมการโครงการชำระและจัดพิมพ์เผยแพร่หนังสือชุดประชุมพงศาวดาร (2542). ประชุมพงศาวดาร ฉบับกาญจนาภิเษก เล่ม 1. กรุงเทพฯ: กรมศิลปากร, กองวรรณกรรมและประวัติศาสตร์. ISBN 974-419-215-1.
ประเสริฐ ณ นคร (2549). ประวัติศาสตร์เบ็ดเตล็ด. กรุงเทพฯ: มติชน. ISBN 974-323-600-7.
พรรณราย เรือนอินทร์ (2562-11-05). "'…ที่ผมจะเล่า มันต่างจากประวัติศาสตร์แห่งชาติ' ขรรค์ชัย-สุจิตต์ ทอดน่องกำแพงเพชร เมื่อหัวใจไม่ใช่การเมือง แต่เป็นการค้า". มติชนออนไลน์. กรุงเทพฯ: มติชน. สืบค้นเมื่อ 2021-02-28.{{cite web}}:  CS1 maint: url-status (ลิงก์)
พิเศษ เจียจันทร์พงษ์ (2564-02-17). ""เมืองชากังราว" คือ เมืองพิชัย จ. อุตรดิตถ์ ไม่ใช่ "เมืองกำแพงเพชร"". ศิลปวัฒนธรรมออนไลน์. กรุงเทพฯ: มติชน. สืบค้นเมื่อ 2021-02-28.{{cite web}}:  CS1 maint: url-status (ลิงก์)
ไพรวัลย์ ดาเกลี้ยง, สมชาย แสงเดช, และ สมัย สุทธิธรรม (2527). ชากังราวสู่กำแพงเพชร. กรุงเทพฯ: แพร่พิทยา.{{cite book}}:  CS1 maint: multiple names: authors list (ลิงก์)
เสาวนีย์ อัศวโรจน์

ศาสตราจารย์ เสาวนีย์ อัศวโรจน์ สกุลเดิม สุจริตกุล (เกิด 15 มิถุนายน พ.ศ. 2495) หนึ่งในตุลาการศาลรัฐธรรมนูญ ได้รับการแต่งตั้งเมื่อวันที่ 28 มีนาคม พ.ศ. 2546  ตุลาการศาลรัฐธรรมนูญแต่งตั้งจากผู้ทรงคุณวุฒิสาขานิติศาสตร์และรัฐศาสตร์ ศาสตราจารย์ เสาวนีย์ อัศวโรจน์ เป็นสตรีคนแรกที่ได้รับแต่งตั้งเป็นตุลาการศาลรัฐธรรมนูญและเป็นตุลาการศาลรัฐธรรมนูญที่อายุน้อยที่สุดในประเทศไทย
ศาสตราจารย์ เสาวนีย์ อัศวโรจน์ หรือที่รู้กันในนาม ศาสตราจารย์ ดร.เสาวนีย์ อัศวโรจน์ ได้รับการแต่งตั้งเป็นกรรมการตรวจสอบทรัพย์สิน คตส.  ตามประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ 30 เมื่อวันที่ 30 กันยายน พ.ศ. 2549 ต่อมาในเดือนพฤษภาคม พ.ศ. 2554 ได้รับแต่งตั้งเป็นกรรมการปฏิรูปกฎหมาย จนครบวาระ 4 ปี ในปี พ.ศ. 2558
คุณวุฒิ

นิติศาสตรบัณฑิต (เกียรตินิยมดี) มหาวิทยาลัยธรรมศาสตร์ พ.ศ. 2515
เนติบัณฑิตไทย สำนักอบรมศึกษากฎหมายแห่งเนติบัณฑิตยสภา พ.ศ. 2516
ประกาศนียบัตร U.S. LEGAL SYSTEM PROGRAM, Georgetown University, Washington D.C., U.S.A. พ.ศ. 2518
Master of Laws (International Legal Studies) มหาวิทยาลัยนิวยอร์ก พ.ศ. 2519 โดยทุนรัฐบาลไทย พ.ศ. 2518
นิติศาสตรมหาบัณฑิต มหาวิทยาลัยธรรมศาสตร์ พ.ศ. 2523
Master of Laws (General Studies) มหาวิทยาลัยนิวยอร์ก พ.ศ. 2527
นิติศาสตรดุษฎีบัณฑิต มหาวิทยาลัยธรรมศาสตร์ พ.ศ. 2543
ศิลปศาสตรดุษฎีบัณฑิตกิตติมศักดิ์ มหาวิทยาลัยรังสิต พ.ศ. 2551
ประสบการณ์

ศาสตราจารย์ (ระดับ 10) ประจำคนแรกของคณะนิติศาสตร์ มหาวิทยาลัยธรรมศาสตร์ และศาสตราจารย์ทางกฎหมายคนแรกของประเทศไทย ที่เป็นสตรี
รองคณบดีฝ่ายวิชาการ คณะนิติศาสตร์ มหาวิทยาลัยธรรมศาสตร์
ประธานกรรมการห้องสมุด คณะนิติศาสตร์
ประธานคณะกรรมการวิชาการ คณะนิติศาสตร์
กรรมการประจำคณะนิติศาสตร์
กรรมการปรับปรุงกฎหมายอนุญาโตตุลาการ
กรรมการปรับปรุงกฎหมายหุ้นส่วนและบริษัท
กรรมการในคณะอนุกรรมการวินิจฉัยหนี้และจัดสรรหนี้
เกียรติคุณอื่น ๆ
ได้รับคัดเลือกเป็นศิษย์เก่าดีเด่นผู้บำเพ็ญคุณประโยชน์ สร้างชื่อเสียงและเผยแพร่ชื่อเสียงหรือปกป้องเกียรติคุณของมหาวิทยาลัยธรรมศาสตร์ ในรอบ 70 ปีของการสถาปนามหาวิทยาลัย
ได้รับคัดเลือกเป็นศิษย์เก่าดีเด่นในรอบ 72 ปีของการสถาปนามหาวิทยาลัยธรรมศาสตร์
ได้รับคัดเลือกเป็นเกียรติภูมินิติโดม คณะนิติศาสตร์ มหาวิทยาลัยธรรมศาสตร์
2560
ได้รับโล่สามศร มหาวิทยาลัยสุโขทัยธรรมาธิราช 2567
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2542 –  เหรียญจักรพรรดิมาลา (ร.จ.พ.)
แหล่งข้อมูลอื่น

เว็บไซต์ศาลรัฐธรรมนูญ เก็บถาวร 2009-08-22 ที่ เวย์แบ็กแมชชีน
เรือโดยสารคลองผดุงกรุงเกษม

เรือโดยสารคลองผดุงกรุงเกษม (ตลาดเทวราช-สถานีหัวลำโพง)  เป็นบริการเรือด่วนใน คลองผดุงกรุงเกษม  ซึ่งกำหนดในแผนแม่บทโครงการระบบขนส่งมวลชนทางน้ำในกรุงเทพมหานครและปริมณฑล เปิดให้บริการครั้งแรกในปี พ.ศ. 2559  ดำเนินการโดยบริษัท กรุงเทพธนาคม จำกัด  (KT)
เหรียญประจำการ

เหรียญช่วยราชการเขตภายใน การรบสงครามอินโดจีนของไทย ถือเป็นเหรียญประจำการ
เหรียญประจำการ (อังกฤษ: Service Medal) เป็นรางวัลสำหรับบุคคลที่เข้าร่วมในสงคราม, การทัพ หรือการรบนอกประเทศ หรือผู้ที่ปฏิบัติตามข้อกำหนดการประจำการเฉพาะ เหรียญประจำการบางครั้งก็เป็นเหรียญการทัพ
ตัวอย่างเหรียญประจำการ > ไทย

สำหรับประเทศไทยจะอยู่ในส่วนของ เหรียญบำเหน็จความชอบในราชการ (Medals for service to the nation) เช่น เหรียญราชการชายแดน (Border Service Medal) คือเหรียญสำหรับทหาร, ตำรวจ และข้าราชการที่ได้รับคำสั่งให้ไปปฏิบัติหน้าที่ประจำการในพื้นที่ชายแดนไม่น้อยกว่า 6 เดือน ยกเว้นเหตุสู้รบพิเศษเพื่อป้องกันราชอาณาจักรตามจุดประสงค์ของทางราชการ และมีความประพฤติอันดี และเหรียญช่วยราชการเขตภายใน (Medal for Service Rendered in the Interior) มอบให้กับผู้ที่ได้รับมอบหมายให้ช่วยเหลือราชการ ทหาร และตำรวจในการทำการรบในสงครามอินโดจีน และสงครามมหาเอเชียบูรพา
ตัวอย่างเหรียญประจำการ > สหรัฐ

เหรียญประจำการสองเหรียญที่ออกโดยกองทัพสหรัฐ ได้แก่ เหรียญประจำการป้องกันอาณาจักร (ซึ่งจะมีการระงับการแจกเมื่อปลายปี 2022) และเหรียญประจำการสงครามต่อต้านการก่อการร้ายทั่วโลก โดยปกติแล้วเหรียญประจำการป้องกันอาณาจักรจะออกให้กับใครก็ตามที่ถูกเรียกให้เข้าประจำการในช่วงเวลาที่กำหนด เหรียญประจำการสงครามต่อต้านการก่อการร้ายทั่วโลกจะมอบให้กับสมาชิกประจำการของกองทัพสหรัฐที่ให้การสนับสนุนปฏิบัติการต่อต้านการก่อการร้ายเป็นเวลา 30 วันติดต่อกันหรือ 60 วันติดต่อกัน เว้นแต่จะมีผู้เสียชีวิตหรือได้รับบาดเจ็บในการปฏิบัติหน้าที่ ขณะที่คำจำกัดความของคำว่า "สนับสนุน" มีการตีความที่กว้างมาก
ตัวอย่างเหรียญประจำการ > อินเดีย

เหรียญประจำการพิเศษ เป็นเหรียญรับรัฐการทหารของกองทัพอินเดีย เหรียญประจำพิเศษจะมอบให้ภายใต้เงื่อนไขการประจำการที่อยู่ในการปฏิบัติการย่อยหรือการปฏิบัติการในระยะเวลาอันสั้น เข็มที่ได้มาพร้อมกับเหรียญตราจะระบุพื้นที่ปฏิบัติการที่ได้รับ หากการปฏิบัติการต่อไปด้รับการอนุมัติ จะได้รับเฉพาะเข็มที่แสดงถึงปฏิบัติการเฉพาะกิจเท่านั้น โดยบนเข็มจะระบุถึงปฏิบัติการครั้งต่อมาเพื่อประดับบนแพรแถบของเหรียญ
ดูเพิ่ม

เครื่องอิสริยาภรณ์ทางทหาร
แถบสวอน

สเปกตรัมของเปลวไฟสีฟ้าจากหัวพ่นไฟแก๊สบิวเทนแสดงแถบการเปล่งแสงจากอนุมูลอิสระที่ถูกกระตุ้นและแถบสวอน
แถบสวอน (Swan bands) คือ คุณลักษณะของสเปกตรัม (spectra)  ของดาวฤกษ์คาร์บอน (carbon stars), ดาวหาง และ การเผาไหม้ของเชื้อเพลิงไฮโดรคาร์บอน  ได้รับการตั้งชื่อตามชื่อของนักฟิสิกส์ชาวสกอตแลนด์ที่ชื่อ วิลเลียม สวอน (William Swan) ซึ่งเป็นคนแรกที่ได้ทำการศึกษาวิเคราะห์สเปกตรัมอนุมูลของคาร์บอนอะตอมคู่   C2 (radical Diatomic carbon) ในปี 1856
แถบสวอนประกอบไปด้วยแถบของการสั่นอยู่หลายลำดับที่กระจายตัวอยู่ทั่วไปในคลื่นที่ตามองเห็น (visible spectrum)
แขวงแสนแสบ

| แขวงแสนแสบ |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Saen Saep
คลองแสนแสบ
แผนที่เขตมีนบุรี เน้นแขวงแสนแสบ
ประเทศ:  ไทย
เขตปกครองพิเศษ: กรุงเทพมหานคร
เขต: มีนบุรี
พื้นที่
 • ทั้งหมด: 35.186 ตร.กม. (13.585 ตร.ไมล์)
ประชากร (2566)
 • ทั้งหมด: 45,076 คน
 • ความหนาแน่น: 1,281.08 คน/ตร.กม. (3,318.0 คน/ตร.ไมล์)
รหัสไปรษณีย์: 10510
รหัสภูมิศาสตร์: 101002
 ส่วนหนึ่งของสารานุกรมประเทศไทย
แสนแสบ เป็นแขวงหนึ่งในพื้นที่เขตมีนบุรี กรุงเทพมหานคร
ที่ตั้งและอาณาเขต

แขวงแสนแสบตั้งอยู่ทางทิศตะวันออกของเขตมีนบุรี มีอาณาเขตติดต่อกับแขวงอื่นเรียงตามเข็มนาฬิกาดังนี้
ทิศเหนือ ติดต่อกับแขวงทรายกองดินใต้ (เขตคลองสามวา) มีคลองแสนแสบเป็นเส้นแบ่งเขต
ทิศตะวันออก ติดต่อกับแขวงโคกแฝดและแขวงลำผักชี (เขตหนองจอก) มีลำรางข้างซอยราษฎร์อุทิศ 70 คลองแยกคลองลำหินฝั่งใต้ คลองลำหินฝั่งใต้ คลองลำต้นไทร และคลองลำนกแขวกเป็นเส้นแบ่งเขต
ทิศใต้ ติดต่อกับแขวงลำปลาทิวและแขวงคลองสามประเวศ (เขตลาดกระบัง) มีคลองบึงใหญ่ ลำรางตาทรัพย์ แนวคันนาผ่านถนนคุ้มเกล้า ลำรางตาเสือ ลำรางศาลเจ้าพ่อต่วน และแนวแบ่งเขตการปกครองระหว่างเขตมีนบุรีกับเขตลาดกระบังเป็นเส้นแบ่งเขต
ทิศตะวันตก ติดต่อกับแขวงมีนบุรี (เขตมีนบุรี) มีถนนร่มเกล้าและคลองแสนแสบเป็นเส้นแบ่งเขต
เรื่องสั้น

เรื่องสั้น คือบันเทิงคดีร้อยแก้วรูปแบบหนึ่ง หมายถึงเรื่องแต่งที่มีขนาดสั้น มีจำนวนคำระหว่างหนึ่งพันถึงหนึ่งหมื่นคำ หากเกินกว่านี้อาจกลายเป็นนวนิยาย เนื่องจากเรื่องสั้นมีองค์ประกอบเหมือนกับนวนิยาย ทั้งโครงเรื่อง, ฉาก, ตัวละคร, แก่นเรื่อง ด้วยเหตุนี้ เรื่องสั้นจะถูกบังคับให้มีตัวละครจำนวนไม่มากและไม่สามารถเขียนพรรณาอย่างเยิ่นเยิ้อละเอียดละออ  ส่วนเด่นสุดของเรื่องสั้นคือแก่นเรื่อง การดำเนินเรื่องจะมุ่งเข้าสู่ประเด็นหลักอย่างรวดเร็ว ส่วนองค์ประกอบอื่นเป็นส่วนรอง ตัวละครบางตัวอาจไม่ปรากฏภูมิหลังหรือไม่ปรากฏชื่อเสียด้วยซ้ำ
วรรณกรรมที่คลับคล้ายจะเรื่องสั้นเรื่องแรกของไทย คือเรื่อง สนุกนึก โดยพระเจ้าน้องยาเธอ กรมหลวงพิชิตปรีชากร เมื่อพ.ศ. 2427 นักวิชาการบางคนลงความเห็นว่า แท้จริงแล้ว กรมหลวงพิชิตปรีชากรต้องการแต่งนวนิยาย แต่เรื่องดังกล่าวเกิดเป็นประเด็นกับสมเด็จพระสังฆราช จึงต้องยุติการแต่งและกลายเป็นเรื่องสั้นไป เรื่องสั้นฉบับแรกของไทยจึงน่าจะเป็น พระเปียให้ทานธรรม
รายชื่อนักเขียนเรื่องสั้นชาวไทย

| 0 | 1 | 2 |
| --- | --- | --- |
|  กนกพงศ์ สงสมพันธุ์  กุหลาบ สายประดิษฐ์  ครูเหลี่ยม  คำพูน บุญทวี  คำหมาน คนไค  มนัส  จรรยงค์  หม่อมราชวงศ์คึกฤทธิ์ ปราโมช  คมทวน คันธนู  เงาจันทร์  จเด็จ  กำจรเดช  จันตรี ศิริบุญรอด  จำลอง ฝั่งชลจิตร  จารี จันทราภา  จรัล มานตรี  ส. ธรรมยศ  ส. อาสนจินดา  สถิตย์ เสมานิล  สันต์ เทวรักษ์  ส. พุ่มสุวรรณ  สด กูรมะโรหิต  สุภาว์ เทวกุล  เสนีย์ เสาวพงศ์  สุภา ศิริมานนท์  สุวรรณี สุคนธา  สุชาติ สวัสดิ์ศรี |  สุจิตต์ วงษ์เทศ  สมศักดิ์ วงศืรัฐฯ  เสกสรรค์ ประเสริฐกุล  สุริยัน ศักดิ์ไธสง  เสี้ยวจันทร์ แรมไพร  ณัฐกานต์ ลิ่มสถาพร  ณรงค์ จันทร์เรือง  ณรงค์ฤทธิ์ ศักดรณรงค์  เดือนวาด พิมวนา  ดิเรก นนทชิต  ธัช ธาดา  ธาร ยุทธชัยบดินทร์  ธารา ศรีอนุรักษ์  น้อย อภิรุม  นราวดี (เพ็ญศรี เคียงสิริ)  นันทนา วีระชน  นิคม รายยวา  นน รัตนคุปต์  นิมิตร ภูมิถาวร  นิเวศน กันไทยราษฎร์  นิรันศักดิ์ บุญจันทร์  นิวัต พุทธประสาท  บุญโชค เจียมวิริยะ  บินหลา สันกาลาคีรี |  บรรณกร กลั่นขจร  ปลายแปรง  ผู้เฝ้ามอง  ป. บุรณปกรณ์  ประกาย ปรัชญา  ประภัสสร เสวิกุล  ประเสริฐ พิจารณ์โสภณ  ประยอม ซองทอง  ประมวล ดาระดาษ  ปราศ ราหุล  ประชาคม ลุนาชัย  ประกาศิต คนไว  ปรารถนา รัตนะ  ปริทรรศ หุตางกูร  วิชาญ อัยรักษ์  พิงกัน ปันหยี  อธิชัย บุญประสิทธิ์  Tia Naja & Anny Char  ผู้เฝ้ามอง  เอื้อ อัญชลี  ฟ้า พูลวรลักษณ์  อนุสรณ์ ติปยานนท์  แดนอรัญ แสงทอง  ศุภชัย สิงห์ยะบุศย์ |
แขวงเสาชิงช้า

| แขวงเสาชิงช้า |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Sao Chingcha
เสาชิงช้า
แผนที่เขตพระนคร เน้นแขวงเสาชิงช้า
ประเทศ:  ไทย
เขตปกครองพิเศษ: กรุงเทพมหานคร
เขต: พระนคร
พื้นที่
 • ทั้งหมด: 0.153 ตร.กม. (0.059 ตร.ไมล์)
ประชากร (2566)
 • ทั้งหมด: 1,870 คน
 • ความหนาแน่น: 12,222.22 คน/ตร.กม. (31,655.4 คน/ตร.ไมล์)
รหัสไปรษณีย์: 10200
รหัสภูมิศาสตร์: 100106
 ส่วนหนึ่งของสารานุกรมประเทศไทย
เสาชิงช้า เป็นแขวงหนึ่งในพื้นที่เขตพระนคร กรุงเทพมหานคร สภาพพื้นที่เป็นเขตการค้าและที่อยู่อาศัย
ที่ตั้งและอาณาเขต

แขวงเสาชิงช้าตั้งอยู่ทางตอนกลางของเขตพระนคร มีอาณาเขตติดต่อกับแขวงอื่นเรียงตามเข็มนาฬิกา ดังนี้
ทิศเหนือ ติดต่อกับแขวงบวรนิเวศ มีคลองหลอดวัดราชนัดดาเป็นเส้นแบ่งเขต
ทิศตะวันออก ติดต่อกับแขวงสำราญราษฎร์ มีถนนศิริพงษ์เป็นเส้นแบ่งเขต
ทิศใต้ ติดต่อกับแขวงวัดราชบพิธ มีถนนบำรุงเมืองเป็นเส้นแบ่งเขต
ทิศตะวันตก ติดต่อกับแขวงศาลเจ้าพ่อเสือ มีถนนตะนาวเป็นเส้นแบ่งเขต
เหตุอาคารถล่มที่มักนีโตกอสค์ พ.ศ. 2561

Deadly apartment building collapse attributed to a gas explosion
| --- | --- |

วันที่: 31 ธันวาคม ค.ศ. 2018 (2018-12-31)
เวลา: 6:02 a.m. (Yekaterinburg Time)
ที่ตั้ง: มักนีโตกอสค์, Chelyabinsk Oblast, Russia
พิกัด: 53°23′00″N 58°58′36″E﻿ / ﻿53.3833°N 58.9768°E﻿ / 53.3833; 58.9768
ประเภท: Structural failure
สาเหตุ: แก๊สระเบิด
เสียชีวิต: 39
บาดเจ็บไม่ถึงตาย: 17 (4 นอนโรงพยาบาล and 13 กลับหลังการรักษา)
เหตุอาคารถล่มที่มักนีโตกอสค์ พ.ศ. 2561 เกิดขึ้นในวันที่ 31 ธันวาคม พ.ศ. 2561 เวลา 6.02 น. ตามเวลาท้องถิ่น โดยอาคารดังกล่าวเป็นอาคารสำหรับพักอาศัย ตั้งอยู่ที่เมืองมักนีโตกอสค์ประเทศรัสเซีย ตึกได้ถล่มลงมา ส่งผลให้มีผู้เสียชีวิต 39 ราย บาดเจ็บสาหัส 17 ราย อาคารดังกล่าวสร้างในปี พ.ศ. 2516 ขนาด 623 ยูนิต จำนวน 48 ห้อง โดยสาเหตุเชื่อว่าเกิดจากการระเบิดของแก๊ส
↑  "Спасательная операция на месте обрушения подъезда в Магнитогорске завершена" [Rescue operation at the site of the collapse of the entrance in Magnitogorsk completed] (ภาษารัสเซีย). 3 มกราคม 2019. สืบค้นเมื่อ 3 มกราคม 2019.
↑  "Один из пострадавших в Магнитогорске находится в крайне тяжелом состоянии". РИА Новости (ภาษารัสเซีย). 31 ธันวาคม 2018. สืบค้นเมื่อ 3 มกราคม 2019.
เรื่องอื้อฉาวข้อมูลเคมบริดจ์แอนะลิติกา

ในช่วงทศวรรษ ค.ศ. 2010 ปรากฎว่ามีการเก็บข้อมูลส่วนบุคคลของผู้ใช้เฟซบุ๊กหลายล้านคนโดยไม่ได้รับความยินยอมโดยเคมบริดจ์แอนะลิติกา บริษัทที่ปรึกษาสัญชาติอังกฤษ โดยหลักมุ่งประสงค์เพื่อใช้ในการโฆษณาทางการเมือง
ข้อมูลดังกล่าวถูกเก็บรวบรวมโดยแอปพลิเคชันที่ชื่อ "ดิสอีสยัวร์ดิจิทัลไลฟ์" (This Is Your Digital Life) ซึ่งพัฒนาโดยนักวิทยาศาสตร์ข้อมูลชื่ออเล็กซานดรา โคแกน และบริษัทของโคแกนที่ชื่อโกลบอล ไซแอนซ์ รีเสิร์ช ในปี 2556 แอปพลิเคชันดังกล่าวประกอบไปด้วยชุดคำถามเพื่อสร้างโปรไฟล์ทางจิตวิทยาของผู้ใช้ และเก็บรวบรวมข้อมูลส่วนบุคคลของเพื่อนบนเฟซบุ๊กของผู้ใช้โดยอาศัยแพลตฟอร์มโอเพนกราฟ (Open Graph) ของเฟซบุ๊ก แอปพลิเคชันดังกล่าวเก็บรวบรวมข้อมูลโปรไฟล์ผู้ใช้ไปถึง 87 ล้านราย เคมบริดจ์แอนะลิติกาใช้ข้อมูลในส่วนดังกล่าวเพื่อให้ความช่วยเหลือเชิงวิเคราะห์ต่อแคมเปญหาเสียงเพื่อรับเลือกเป็นประธานาธิบดีของเท็ด ครูซ และดอนัลด์ ทรัมป์ นอกจากนี้ยังมีการกล่าวหาอย่างกว้างขวางว่าเคมบริดจ์แอนะลิติกามีส่วนในการเข้าแทรกแซงการลงประชามติว่าด้วยสมาชิกภาพสหภาพยุโรปของสหราชอาณาจักร แต่จากการสืบสวนอย่างเป็นทางการ พบว่าบริษัทดังกล่าวไม่ได้มีส่วนเกี่ยวข้อง "เกินไปกว่าการเก็บข้อมูลเบื้องต้น" และไม่พบว่ามี "การรั่วไหลอย่างมีนัยสำคัญ" เกิดขึ้นแต่ประการใด
ข้อมูลเกี่ยวกับการใช้ข้อมูลโดยมิชอบมีการเปิดเผยในปี 2561 โดยคริสโตเฟอร์ ไวลีย์ อดีตพนักงานของเคมบริดจ์แอนะลิติกาที่ให้สัมภาษณ์กับหนังสือพิมพ์เดอะการ์เดียน และเดอะนิวยอร์กไทมส์ ทำให้เฟซบุ๊กต้องออกมาขอโทษกับการก่อให้เกิดการเก็บข้อมูลดังกล่าว และทำให้มาร์ก ซักเคอร์เบิร์ก ประธานเจ้าหน้าที่บริหารของเฟซบุ๊ก ต้องเข้าให้การต่อรัฐสภาสหรัฐ ในเดือนกรกฎาคม 2562 คณะกรรมาธิการทางการค้าสหรัฐ (Federal Trade Commission) ได้ลงโทษปรับเฟซบุ๊กจำนวน 5,000 ล้านดอลลาร์สหรัฐเนื่องจากกรณีละเมิดข้อมูลส่วนบุคคล และในเดือนตุลาคม 2562 เฟซบุ๊กตกลงชำระค่าปรับจำนวน 500,000 ปอนด์ให้แก่สำนักผู้ตรวจการข้อมูลแห่งสหราชอาณาจักร (Information Commissioner's Office) เนื่องจากการเปิดเผยข้อมูลของผู้ใช้ที่ก่อให้เกิด "ความเสี่ยงต่อภยันตรายอย่างร้ายแรง" ในเดือนพฤษภาคม 2561 เคมบริดจ์แอนะลิติกาได้ยื่นขอล้มละลายตามความในหมวด 7 ของกฎหมายล้มละลายสหรัฐ
หน่วยงานที่ทำการโฆษณาแห่งอื่น ๆ ได้ใช้วิธีการกำหนดเป้าหมายทางจิตวิทยาในรูปแบบต่าง ๆ มาหลายปี และเฟซบุ๊กเองก็ได้จดสิทธิบัตรเทคโนโลยีทำนองเดียวกันในปี 2555 อย่างไรก็ดี การเปิดเผยวิธีการที่ใช้ในการเก็บรวบรวมข้อมูลและลักษณะของลูกค้าของเคมบริดจ์แอนะลิติกา ซึ่งรวมถึงแคมเปญหาเสียงเพื่อเป็นประธานาธิบดีของดอนัลด์ ทรัมป์ และแคมเปญโวทลีฟ (Vote Leave) ในกรณีเบร็กซิต ทำให้ประชาชนทั่วไปได้รับรู้ถึงความท้าทายเกี่ยวกับการกำหนดเป้าหมายทางจิตวิทยาที่นักวิชาการได้เคยเตือนไว้ เรื่องอื้อฉาวดังกล่าวทำให้ประชาชนให้ความสนใจเกี่ยวกับสิทธิส่วนบุคคลและอิทธิพลของสื่อสังคมออนไลน์ในแวดวงการเมืองมากขึ้น และก่อให้เกิดการพูดถึงการ #DeleteFacebook (ลบ[บัญชี]เฟซบุ๊ก) อย่างมากในทวิตเตอร์
แหล่งข้อมูลอื่น

BBC Coverage
The Guardian Coverage
Carole Cadwalladr @TED2019: Facebook's role in Brexit — and the threat to democracy
New York Times Coverage
The Guardian Article; Revealed
"How the Facebook-Cambridge Analytica Saga Unfolded". Bloomberg.com (ภาษาอังกฤษ). 21 March 2018.
"The Facebook Dilemma". FRONTLINE. ฤดูกาล 37. ตอน 4–5. October 29–30, 2018. PBS. WGBH. สืบค้นเมื่อ November 10, 2022.
| ด ค กเฟซบุ๊ก |
| --- | --- |
ข้อมูลทั่วไป:  ประวัติ  เส้นเวลา  ข้อวิจารณ์ 
เว็บไซต์:  บีคอน  คุณสมบัติ  แพลตฟอร์ม 
บุคคลสำคัญ:  มาร์ก ซักเคอร์เบิร์ก  คริส ฮิวจ์  ดัสติน มอสโควิส  เอดูอาโด ซาเวอริน 
ซอฟต์แวร์:  ฮิปฮอปฟอร์พีเอชพี  อะปาเช่แคสซานดรา  อะปาเช่ทริฟท์ 
อื่นๆ:  การสัมมนาเฟซบุ๊กเฟท  โซเชียลกราฟ  เดอะโซเชียลเน็ตเวิร์ก  ไวร์ฮอก
เหตุอาคารถล่มในซาวาร์ พ.ศ. 2556

เมื่อวันที่ 24 เมษายน 2556 เกิดเหตุอาคารพาณิชย์แปดชั้นถล่มในตำบลซาวาร์ ใกล้กับกรุงธากา เมืองหลวงของประเทศบังกลาเทศ มีผู้เสียชีวิต 1,134 คน และมีผู้ได้รับบาดเจ็บอีกราว 2,500 คน อาคารดังกล่าว ซึ่งเป็นที่ตั้งของโรงงานทอผ้า ธนาคารและร้านค้าอีกหลายร้าน พังถล่มระหว่างชั่วโมงเร่งด่วนในช่วงเช้า มีคำเตือนให้หลีกเลี่ยงการใช้อาคารดังกล่าวเมื่อวานหลังเกิดรอยร้าว แต่ถูกละเลย เหตุดังกล่าวเกิดขึ้นเพียงห้าเดือนหลังเกิดเหตุอัคคีภัยใหญ่ในโรงงานสิ่งทออีกแห่งหนึ่งในกรุงธากา และคาดว่าเป็นอุบัติเหตุทางอุตสาหกรรมครั้งเลวร้ายที่สุดเท่าที่เคยมีมาของประเทศ
เรือนพะยอม

| เรือนพะยอม |
| --- | --- |
ประเภท: โรแมนติก ดราม่า ลึกลับ
สร้างโดย: บริษัท ป๊าสั่ง ย่าสอน จำกัด
เขียนโดย: บทประพันธ์ : รอมแพง   บทโทรทัศน์ : เริงใจ
กำกับโดย: รฤกฤกษ์ กัลย์จาฤก
แสดงนำ: คามิลล่า กิตติวัฒน์ ธาวิน เยาวพลกุล กรรณาภรณ์ พวงทอง วาทิต โสภา ณัฐชา นวลแจ่ม ดวงตา ตุงคะมณี ภัสสร บุญยเกียรติ คนางค์ ดำรงหัด
ประเทศแหล่งกำเนิด: ไทย
จำนวนตอน: 15 ตอน
การผลิต
ความยาวตอน: 130 นาที
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: 5 มิถุนายน พ.ศ. 2560 – 24 กรกฎาคม พ.ศ. 2560
เรือนพะยอม เป็นละครโทรทัศน์แนว ระทึกขวัญ จากบทประพันธ์ของ รอมแพง เจ้าของผลงาน บุพเพสันนิวาส, คีตโลกา ถูกนำมาสร้างเป็นละครโทรทัศน์ครั้งแรกทาง สถานีโทรทัศน์สีกองทัพบกช่อง 7 ผลิตโดย บริษัท ป๊าสั่ง ย่าสอน จำกัด เขียนบทโทรทัศน์โดย เริงใจ กำกับการแสดงโดย รฤกฤกษ์ กัลย์จาฤก นำแสดงโดย คามิลล่า กิตติวัฒน์, ธาวิน เยาวพลกุล, กรรณาภรณ์ พวงทอง, ณัฐชา นวลแจ่ม, วาทิต โสภา และนักแสดงมากฝีมืออีกคับคั่ง ออกอากาศทุกวันจันทร์ - อังคาร เวลา 20.30 น.-22.40 น. ทางช่อง 7 สี เริ่มวันจันทร์ที่ 5 มิถุนายน พ.ศ. 2560–วันจันทร์ที่ 24 กรกฎาคม พ.ศ. 2560
เรื่องย่อ

เรื่องราวของสองหนุ่มสาวที่มีเหตุให้ต้องผิดหวังในรักจากอดีตชาติ เขาและเธอได้กลับมาพบกันอีกครั้ง ณ สถานที่แห่งรักเพื่อเริ่มต้นสานสัมพันธ์ครั้งใหม่ แต่กลับต้องเผชิญกับวิญญาณลึกลับที่มีปมในใจและความอาฆาตจากหญิงสาวที่หมายปองในตัวชายหนุ่มอยู่ ทั้งคู่จึงต้องทำทุกวิถีทางเพื่อรักษารักครั้งนี้ไว้ไม่ให้เหตุการณ์ซ้ำรอยเดิม แฝงแง่คิดที่ว่าการเสียสละและความเชื่อใจคือบทพิสูจน์รักแท้
แม้ไม่อยากเชื่อ แต่ทุกอย่างก็ทำให้วฤกษ์เชื่อว่า หัวใจของเขาและเธอเป็นของกันและกันมาตั้งแต่อดีตชาต คำสัญญาและสัตย์สาบานที่หัวใจของเขาจะมั่นคงต่อรักเธอ เป็นความสัมพันธ์ที่ทำให้เขาและเธอได้กลับมาเจอกันใหม่อีกครั้ง หากคราวนี้เขาจะไม่มีวันพรากจากเธออีกต่อไป ความเจ็บปวดครั้งเดียวก็เกินพอแล้ว เมื่อเธอคือหัวใจของเขา เขาจะปกป้องและรักเธอด้วยหัวใจรักของเขาทั้งหมด
นักแสดง

| ปี | พ> ศ. 2560 |
| --- | --- |
สถานีออกอากาศ: ช่อง 7
ผู้ผลิต: บริษัท ป๊าสั่ง ย่าสอน จำกัด
บทประพันธ์: รอมแพง
บทโทรทัศน์: เริงใจ
ผู้กำกับการแสดง: รฤกฤกษ์ กัลย์จาฤก
ครูรสิกา (ปัจจุบัน) / คุณพะยอม (อดีต): คามิลล่า กิตติวัฒน์
วฤกษ์ พนาเวท (ปัจจุบัน) / คุณพฤกษ์ พนาเวท (อดีต): ธาวิน เยาวพลกุล
คุณจิต: กรรณาภรณ์ พวงทอง
กมลรัตน์ โชติรส (ก้อย) (ปัจจุบัน) / คุณจันทร์ (อดีต): ณัฐชา นวลแจ่ม
ดรล (ปัจจุบัน) / คุณภูมิ (อดีต): วาทิต โสภา
นเรนทร์: ธีร์ วณิชนันทธาดา
จารุวรรณ: ดราภดา โสตถิพิทักษ์
วิยะดา โชติรส (วิ): ปัทฐิมาภรณ์ ภาระกุล
ภานุวัต โชติรส (วัต) (ปัจจุบัน) / คุณตะวัน (อดีต): ธัญวิสิฎฐ์ เสียงหวาน
คุณย่ามะลิ: คนางค์ ดำรงหัด
เจ้าคุณพนาเวท: อนุสรณ์ เดชะปัญญา
คุณหญิงมุก: ดวงตา ตุงคะมณี
คุณกรรณิการ์ โชติรส (ปัจจุบัน) / คุณหญิงทิพย์ (อดีต): ภัสสร บุณยเกียรติ
คุณปาริชาต: วนิษฐา วัชโรบล
รสริน: วรารัตน์ เทพโสธร
กานดา: เบญจณัฏฐ์ อักษรนันทน์
ภคมล (หนูมิว): อรวรรยา โตสมบัติ
: ทิพย์รัตน์ อมาตยกุล
: ลลิตา จึงวัฒนกิจ
: มนสิชา บุญยสิทธิโสภณ
แหล่งข้อมูลอื่น

เรื่องย่อละคร เรือนพะยอม :ch7.com
เรือนพะยอม ที่สยามโซน
เรื่องย่อละคร เรือนพะยอม (Gossipstar)
เรื่องย่อละคร เรือนพะยอม : manager.co.th เก็บถาวร 2017-06-07 ที่ เวย์แบ็กแมชชีน
เรื่องย่อละครเรือนพะยอม (kapook)
เฮนรี เคน

เฮนรี เคน (19 มิถุนายน ค.ศ. 1888 – 9 กรกฎาคม ค.ศ. 1962) เป็นนักแสดงชายชาวอังกฤษ
ผลงาน

The Temporary Widow (1930)
Dreyfus (1931)
The Shadow Between (1931)
The Ghost Train (1931)
Number Seventeen (1932)
The Stickpin (1933)
Red Ensign (1934)
The Price of a Song (1935)
Three Maxims (1936)
Her Last Affaire (1936)
The Brown Wallet (1936)
The Man Behind the Mask (1936)
Hail and Farewell (1936)
Strange Experiment (1937)
Too Dangerous to Live (1939)
Goodbye, Mr. Chips (1939)
The Curse of the Wraydons (1946)
Hungry Hill (1947)
The Small Back Room (1949)
That Dangerous Age (1949)
Private Information (1952)
The Green Scarf (1954)
Children Galore (1955)
The Secret (1955)
The Curse of Frankenstein (1957)
แหล่งข้อมูลอื่น

เฮนรี เคน ที่อินเทอร์เน็ตมูวีเดตาเบส
เหตุอุกกาบาตตกในรัสเซีย พ.ศ. 2556

| --- | --- |
(ลิงก์ภาพ)  ลูกไฟอุกกบาตซึ่งเห็นได้จากคาเมนสก์-อูรัลสกีขณะยังรุ่งสาง ในมณฑลหนึ่งทางเหนือของเชเลียบินสค์
วันที่: 15 กุมภาพันธ์ พ.ศ. 2556
ที่ตั้ง: ประเทศรัสเซีย ประเทศคาซัคสถาน (บางพื้นที่)
ผล: ผู้ได้รับบาดเจ็บ 1,491 คน และอาคารจำนวนถึง 3,000 แห่งได้รับความเสียหายเนื่องจากการระเบิดและแรงกระแทก
เส้นทางที่อุกกาบาตตกและจุดที่ระเบิด
เปรียบเทียบขนาดอุกกาบาตกับโบอิง 747 (มีชื่อกำกับว่า Chelyabinsk meteor)
เหตุอุกกาบาตตกในรัสเซีย พ.ศ. 2556 เกิดขึ้นเมื่อเวลาประมาณ 9.20 น. ตามเวลาท้องถิ่น (03:20 UTC) ของวันที่ 15 กุมภาพันธ์ 2556 สะเก็ดดาวเข้าสู่ชั้นบรรยากาศของโลกเหนือประเทศรัสเซียและบางส่วนของประเทศคาซัคสถาน เกิดเป็นลูกไฟ พุ่งผ่านท้องฟ้าด้วยความเร็วอย่างน้อย 54,000 กม./ชั่วโมง และแตกเป็นเสี่ยง ๆ เหนือนครเชเลียบินสค์ สถาบันวิทยาศาสตร์รัสเซียประมาณว่า อุกกาบาตก้อนนี้หนักราว 10,000 ตันก่อนเข้าสู่ชั้นบรรยากาศโลก และเกิดระเบิดกลางอากาศที่ความสูงระหว่าง 30-50 กิโลเมตรเหนือพื้นดิน องค์การอวกาศนาซาของสหรัฐอเมริกา ประมาณว่าอุกกาบาตลูกนี้มีเส้นผ่านศูนย์กลางราว 17 เมตร และหนัก 9,000 ตัน โดยมีพลังงานที่ปลดปล่อยออกมาเทียบเท่ากับทีเอ็นที 500 กิโลตัน สะเก็ดดาวนี้ไม่ถูกตรวจพบก่อนเข้าสู่ชั้นบรรยากาศ
อุกกาบาตครั้งนี้เป็นวัตถุขนาดใหญ่ที่สุดที่มีบันทึกว่าพุ่งชนโลกนับแต่เหตุการณ์ที่ตุงกุสคาเมื่อปี 2451 และเป็นเหตุการณ์เดียวที่ทราบว่าส่งผลให้มีผู้ประสบภัยมากขนาดนี้ องค์การอวกาศรอสคอสมอสของรัสเซีย ประเมินเบื้องต้นว่า วัตถุดังกล่าวเคลื่อนที่ตามทางโคจรระดับต่ำด้วยความเร็วราว 108,000 กม./ชั่วโมง แหล่งข่าวรัสเซียและองค์การอวกาศยุโรปชี้ว่า เหตุอุกกาบาตครั้งนี้และดาวเคราะห์น้อย 2012 ดีเอ14 ที่โคจรเฉียดโลกในวันถัดมาไม่เกี่ยวข้องกัน
มีรายงานผู้ได้รับบาดเจ็บ 1,200 คน ส่วนใหญ่เป็นเพราะถูกเศษกระจกที่เกิดจากคลื่นกระแทกบาด มีรายงานผู้บาดเจ็บสาหัส 2 คน มีรายงานว่าอาคารจำนวนถึง 3,000 แห่งใน 6 เมืองใหญ่ในพื้นที่ได้รับความเสียหายเนื่องจากการระเบิดและแรงกระแทก